Φλεγύας

Στην ελληνική μυθολογία ο Φλεγύας ήταν ο επώνυμος ήρωας (δηλαδή ο άνθρωπος που έδωσε το όνομά του) του λαού των Φλεγυών και βασιλιάς των Λαπιθών της Θεσσαλίας. Σύμφωνα με τη Βιβλιοθήκη Απολλοδώρου (Γ΄ 5, 5), ο Φλεγύας ήταν γιος του θεού του πολέμου `Αρεως και της Δωτίδας, ενώ άλλη παράδοση αναφέρει ως μητέρα του τη Χρύση. Ο Φλεγύας απέκτησε τρία παιδιά: τον Ιξίωνα, τη Γυρτώνη και την Κορωνίδα (γνωστή ως ερωμένη του θεού Απόλλωνα και μητέρα του Ασκληπιού). Οι μεταγενέστεροι μυθογράφοι τονίζουν την έχθρα του Φλεγύα προς τον Απόλλωνα για την τελική θανάτωση της Κορωνίδας: Ο Φλεγύας πυρπόλησε το ιερό του Απόλλωνα στους Δελφούς. Προς τιμωρία του, ο Φλεγύας καταδικάσθηκε όταν πέθανε και πήγε στον Κάτω Κόσμο να έχει να κρέμεται από πάνω του απειλητικά ένας βράχος (έτσι αναφέρεται και στην Αινειάδα). Ας σημειωθεί ότι και ο γιος του Ιξίων ήταν ένας από τους «καταραμένους» της μυθολογίας, καταδικασμένος σε πολύ χειρότερο βασανιστήριο στον `Αδη. Στη «Θεία Κωμωδία» ο Δάντης εμφανίζει τον Φλεγύα να τον μεταφέρει με βάρκα μαζί με τον Βιργίλιο στην αντίπερα όχθη του ποταμού της Στυγός.

Πηγές

 * Το αντίστοιχο άρθρο της αγγλόγλωσσης Wikipedia
 * Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969, σελ. 701

Φλεγυας

Κατηγορία:Μυθικοί βασιλείς των Λαπίθων

Флегий Flegyas Flègies Phlegyas Phlegyas Flegias Flegyas Phlégias Phlegüasz Flegias Phlegyas Flegias Флегий Флегија Phlegyas Флегій